બૉલીવુડમાં બેસ્ટ બૉડીનો ટૅગ પોતાના નામે કરનાર સુંદર અભિનેત્રી જૅકલીન ફર્નાન્ડીઝે પોતાની સુંદર કાયાનું રહસ્ય ખોલી દીધું છે . આજે બૉલીવુડમાં સૌથી સારા ફિગરના ટૅગથી સન્માનિત જૅકલીને પોતાની સ્વસ્થ જીવનશૈલી અંગે માહિતી શૅર કરી છે . સલમાન ખાન સાથે તાજેતરમાં જ કિક જેવી સુપરહિટ ફિલ્મ આપનાર જૅકલીને જણાવ્યું કે તેઓ અઠવાડિયાના પાંચ દિવસો યોગના નામે કરે છે . આ પાંચ દિવસોમાં ઘણા પ્રકારના આસનો તેઓ કરે છે . તેમનું કહેવું છે કે તેમની સવારની શરુઆત સૂર્ય નમસ્કાર સાથે થાય છે . તેઓ 20 વખત સૂર્ય નમસ્કાર કરે છે . તે પછી તેઓ વૃક્ષાસન , ઉત્કૃઠાસન , પૂર્ણ હલાસન , કપાલભાતિ ક્રિયા , અનુલોમ - વિલોમ તથા અનેક પ્રકારના આસનો કરે છે . સિક્વલ ગર્લ ઑફ બૉલીવુડ તરીકે જાણીતા જૅકલીન ફર્નાન્ડીઝ કહે છે કે તેઓ યોગ વજન ઉતારવા માટે જ નહીં , પણ પોતાના શરીરને સ્વસ્થ રાખવા માટે પણ કરે છે . તેમણે જણાવ્યું કે સ્વસ્થ રહેવા માટે પૌષ્ટિક આહાર ખૂબ જરૂરી છે . સાથે જ ફળ અને લીલી શાકભાજીનું સેવન પણ જરૂરી છે કે જેનાથી શરીરને પુરતા પોષક તત્વો મળી શકે . જૅકલીન ફર્નાન્ડીઝ દિવસની શરુઆત લેમન જ્યુસ તથા હની ડ્રિંક સાથે કરે છે . સાથે જ તેઓ સલાડ અને ગ્રીન ટી પણ લે છે . નાશ્તામાં તેઓ અંડાની ભુરજી તથા લંચમાં લીલી શાકભાજી અને સલાડ લે છે . રાત્રિ ભોજનમાં જૅકલીન ફર્નાન્ડીઝ ગ્રિલ્ડ ફિશ તથા શાકભાજી લે છે . તેમનું માનવું છે કે શરીરને દરેક જરૂરી તત્વ મળવું જોઇએ , પરંતુ તેઓ ખાંડને સમ્પૂર્ણપણે ઍવૉઇડ કરે છે , પછી ભલે તેમની મનપસંદ સ્વિટ ડિશ જ કેમ ન ઑફર કરાય . ચાલો જોઇએ બ્યુટીફુલ જૅકલીન ફર્નાન્ડીઝની બ્યુટીફુલ તસવીરો :